open-index/open-wikipedia-markdown huggingface dataset:
Alex Da Silva

**Alex Da Silva** (født 27. mars 1968 i Rio de Janeiro, Brasil) er en danser og koreograf, spesialisert i salsadans. I Norge er Da Silva trolig mest kjent for ha vært koreograf i *[[So You Think You Can Dance]]*. Han var også koreograf i TV-serien Dirty Dancing: The Time of Your Life.
Tursti

En **tursti**, eller en **turvei**, er en opparbeidet trasé for ferdsel til fots eller med sykkel. Bearbeidingen kan variere fra rydding av noe vegetasjon og varding i utmark til en gruslagt eller asfaltert vei i cirka to meters bredde i bynære strøk. Ofte er turstier merket og kan være inntegnet på kart.

I Norge har Den norske Turistforening merket mer en 20&nbsp;000 kilometer tursti, og de har nærmere 7&nbsp;000 kilometer merkede vinterruter i Sør-Norge. Disse turstiene fører ofte frem til turisthytter.

## Se også
*Turveier i Oslo

## Eksterne lenker
* Nettsidene til Den Norske Turistforening
Magne Jordanger

**Magne Jordanger** (født 1953) er en norsk investor.

Jordanger eide i sin tid (sammen med Odd Rune Austgulen og Petter Raaholt) investeringsselskapet Investa. Dette selskapet var en av de største gjeldsforhandlingene i historien på begynnelsen av 1990-tallet. Forsikringsgiganten UNI Storebrand erklærte betalingsstopp i august 1992, noe som førte til at det kortsiktige lånemarkedet falt som dominobrikker, inkludert Investa med en kortsiktiggjeld på 2,4 milliarder kroner. Anders Wilhelmsen Gruppen kjøpte Investa i mai 1993 og har siden tjent milliarder på restene av Investa. Jordanger var mannen bak Oslo Plaza og utbyggingen i Hafjell (sammen med Knut Utstein Kloster senior) i forkant av OL.

Jordanger har i etterkant av dette vært en av pionerene i det polske eiendomsmarkedet med utbygning av kjøpesentrene som en primæraktivitet. Ifølge tidsskriftet Kapital er Jordanger god for ca. 1,8 milliarder kroner.

## Referanser
Najdangijn Tÿvsjinbajar

**Najdangijn Tÿvsjinbajar** (født 1. juni 1984) er en mongolsk judoka. Han er bosatt i Ulan Bator.

Naidan ble Mongolias første OL-vinner da han gikk til topps i vektklassen inntil 100&nbsp;kg under OL 2008 i Beijing.

## OL-medaljer
*  2008  Beijing -  **Gull** i  judo, (100&nbsp;kg) menn  Mongolia

## Referanser


## Eksterne lenker
*
Brian Friedman

**Brian Alexa Friedman** alias **B Free** (født 28. mai 1977 i Highland Park i Cook County i Illinois i USA) er en populær  amerikansk koreograf og danser.

## Karriere
I 2003 ble Friedman nominert for MTV Video Music Awards for Beste Koreografi for Mýas «My Love Is Like...Wo»-video. Friedman har også koreografert mange av Britney Spears' videoer inkludert «Overprotected», «I Love Rock 'N' Roll», «Toxic» på hennes Dream Within a Dream turné (i USA). Hans andre videoinkluderinger er bl.a. 'N Syncs «Pop»  (som Wade Robsons assistent), Fatboy Slims «Weapon of Choice» (som Christopher Walkens assistent), Samantha Mumbas «Baby Come on Over», Monicas «Just Another Girl», Pinks «Most Girls», Chayannes «Boom Boom», M2Ms «Don't Say You Love Me» og Princes «Betcha by Golly Wow!». Friedman koreograferte også en episode av FOX-serien, *[[That 70's Show]]*. Han har også koreografert masse, og vært gjestedommer ofte for programmet *[[So You Think You Can Dance]]*. Friedman koreograferte også for filmen *National Lampoon's Pledge This!*, med bl.a. Paris Hilton. Friedman koreograferte i tillegg et dansenummer for gruppen Burlesque, The Bombshells, med Carmen Electra, for et MTV Video Music Awards-party. Friedman var en jurymedlem for ITVs underholdningsprogram Grease Is The Word der de skulle finne de nye Sandy og Danny for den nye West End-produksjonen av Grease. Kort etter dette, var Friedman den nye gjestedommeren på talentprogrammet *[[The X Factor]]* sammen med *Dannii Minogue*.

## Eksterne lenker
*
Afrikas fem store

**Afrikas fem store** (Big Five game) er et samleuttrykk som henspiller på de fem vanskeligste dyrene å jakte på til fots i Afrika: Løve, afrikansk savanneelefant, kafferbøffel, leopard og stumpneshorn/spissneshorn. Det er dessuten et spørsmål om afrikansk skogselefant (*Loxodonta cyclotis*) også skal regnes med, siden den opprinnelig ble regnet som afrikansk elefant.

Dyrene som regnes blant Afrikas fem store ble valgt ut fra hvor krevende det er å jakte på dem og ikke på grunnlag av størrelse, noe som er årsaken til at leopard er på listen og ikke flodhest. I dag brukes uttrykket av nesten alle, men opprinnelig var det storviltjegere som tok det i bruk. Uttrykket blir fremdeles brukt i tilknytning til turisme i Afrika. Jegere som har felt alle fem, kan få et eget trofé fra Safari Club International. I Sør-Afrika, Kenya, Tanzania samt Botswana finnes samtlige fem dyrearter.

## Fotogalleri

Fil:Lion waiting in Namibia.jpg|Løve (*Panthera leo*)
Fil:Elephant Kruger 2003.jpg|Afrikansk savanneelefant (*Loxodonta africana*)
Fil:African Buffalo.JPG|Kafferbøffel (*Syncerus caffer*)
Fil:Leopard by Rubert Taylor-Price.jpg|Leopard (*Panthera pardus*)
Fil:Uganda Murchison-Falls-Rhinos.jpg|Stumpneshorn (*Ceratotherium simum*)
Fil:Doué 21 06 2010 14 Diceros bicornis.jpg|Spissneshorn (*Diceros bicornis*)


## Se også
* Europas fem store
* Storviltjakt

## Referanser
Skrankeadvokat

En **skrankeadvokat** er en advokat som prosederer for en domstol. Ordet *skranke* viser til rekkverket i rettssalen som skiller dommerens plass fra advokatenes, tiltaltes og tilhørernes plass.
58. armé i Russland

**58. kombinerte armé** (russisk *58-я общевойсковая Краснознамённая армия*) er en styrke på operasjonelt nivå i Søndre militærdistrikt i Russland med hovedkvarter i Vladikavkaz.
## Sammensetning
### [[Militær kommando og kontroll]]
* 34. kommando- og kontrollbrigade i Vladikavkaz.
* 100. etterretningsbrigade i Mozdok
* 14. elektronisk krigføringsbataljon i Vladikavkaz

### [[Manøverelement]]
*42. motoriserte infanteridivisjon i Khankala i Tsjetsjenia.
*19. motoriserte infanteribrigade i Sputnik i Vladikavkaz
*136. motoriserte infanteribrigade i Bujnaksk i Dagestan.
*4. militærbase i Tskhinvali, Sør-Ossetia.

### [[Militær ildstøtte]] på operasjonelt kommandonivå

* 12. bakke-til-bakke-missilbrigade, forlagt til Mozdok  
* 291. artilleribrigade forlagt til Troitskaja (Ingusjetia)
* 67. luftvernbrigade forlagt til Vladikavkaz

### [[Stridsstøtte]]

* 40. ABC-vernregiment er forlagt til Troitskaja (Ingusjetia)
* 31. ingeniørregiment er forlagt til Prokhladnyj i Kabardino-Balkaria

### [[Militær logistikk]]
*78. forsyningsbrigade forlagt til Prokhladnyj

## Aktiviteter

Arméen var involvert i den andre Tsjetsjenia-krigen i 1995 og i krigen i Sør-Ossetia i august 2008.

## Referanser


## Kilder
*42-я гвардейская мотострелковая Евпаторийская Краснознаменная дивизия (сформирована путём слияния 18 омсбр, 17 омсбр, 8 омсбр) (Ханкала, Калиновская, Шали, Борзой, Чеченская Республика)[2]

*19-я отдельная мотострелковая Воронежско-Шумлинская Краснознамённая, орденов Суворова и Трудового Красного Знамени бригада (п. Спутник, г. Владикавказ)

*136-я отдельная гвардейская мотострелковая Уманско-Берлинская Краснознамённая, орденов Суворова, Кутузова и Богдана Хмельницкого бригада (г. Буйнакск, Республика Дагестан)
Yves Leterme

**Yves Camille Désiré Leterme** (født 1960) er en belgisk politiker og tidligere statsminister i Belgia. Han ble statsminister i mars 2008 da han etterfulgte Guy Verhofstadt. Han regjerte fra 20. mars 2008 til 30. desember 2008. Leterme ble statsminister igjen i 2009 da Herman van Rompuy ble utnevnt til president i Det europeiske råd. Han har tidligere vært leder i partiet Christen Democratisch en Vlaams (CVP).

## Liv
Yves Leterme ble født i landsbyen Wervik, på grensen mellom Frankrike og Flandern som sønn av en franskspråklig far og flamsk mor.

### Utdanning
Han gikk på skole i Ieper og studerte jus og statsvitenskap ved universitetet i Gent. Fra 1987 til 1989 arbeidet han som kontrollør ved den belgiske riksrevisjonen. I 1997 ble han parlamentsmedlem for CVP, og han ble gjenvalgt i 1999 og 2003. Etter valgnederlaget i 2003 overtok han partiledelsen etter Stefaan De Clerck. Han har siden stilt som statsministerkandidat for partiet.

## Privatliv
Yves Leterme er gift med Sofie Haesen. De har tre barn. Han har fransk som morsmål.

## Politisk karriere
* 1989–1991: sekretær i CVP
* 1992: nasjonal sekretær CVP
* 1995–heden: styremedlem i Ieper
* 1997–2004: folkerepresentant
* 2001–2003: formann av CD&V i Representantenes hus
* 2003–2004: formann av CD&V
* 2004–2007: ministerpresident i den flamske regjering
* 2007: senator i parlamentet
* 2007-2008: Visestatsminister og minister i Departementet for Institusjonelle reformer, budsjett og mobilitet i Regjering-Verhofstadt III
* 2008: Belgias statsminister (20. mars 2008 – 30. desember 2008)
* 2009: Utenriksminister (17. juli 2009 – 25. november 2009)
* 2009: Belgias statsminister (25. november 2009 – 10. mai 2010)

## Referanser


## Eksterne lenker
* 
*
Nils Heitmann

**Nils Peter Løberg Heitmann** (født 12. september 1874 i Bergen, død 20. mars 1938) var en norsk lege og medisinaldirektør. 

Heitmann ble utdannet lege i 1900, var kommunelege i Vestnes 1901-04 og privatpraktiserende lege i Molde 1904-10. Her arbeidet han for at området skulle få et pleiehjem for tuberkuløse, og et slikt ble åpnet på Vestnes i 1911. Etter et års arbeid i Danmark og fra 1912 i Den Norske Nasjonalforening mot Tuberkulosen (opprettet 1910). 

I 1914 begynte han i Medisinaldirektoratet i nyopprettet stilling for overlege for tuberkulose. 

Nils Peter Løberg Heitmann tiltrådte som medisinaldirektør 1. januar 1931 og satt i dette embetet til sin død i 1938. Han arbeidet også her mye med tuberkulosespørsmål, både offentlig opplysning og debatt, opprettelse av nye institusjoner og revisjon av tuberkuloseloven. 

Heitmann ble 24. september 1934 av kongen utnevnt til ridder av 1. klasse av St. Olavs orden «for fortjenstfull virksomhet til tuberkulosens bekjempelse».  Han var også ridder av Æreslegionen og kommandør av Nordstjerneordenen.

## Litteratur
* Edvard Bull d.e., Anders Krogvig og Gerhard Gran (red.): *[[Norsk biografisk leksikon]].* Oslo: Aschehoug, 1931, bind 5, ss. 599-600

## Referanser
Folkets Amanda

**Folkets Amanda** er en filmpriskategori under Amandaprisen som deles ut til en norsk kinofilm. Prisen er blitt delt ut siden 2007 og er Amandas eneste publikumspris hvor publikum kan være med å stemme fram vinneren gjennom nettavstemning. Klassen var i utgangspunktet ment å være en erstatning for klassen beste norske kinofilm og hadde navnet Folkets Amanda — beste norske kinofilm. Etter protester fra filmbransjen valgte Amandakomiteen å gjeninnføre klassen beste norske kinofilm hvor vinner kåres av en jury og i tillegg beholde Folkets Amanda som en ny publikumspris. 

Under første utdeling av prisen i 2007, ble ti filmer nominert til første avstemningsrunde av en jury. Fem av disse gikk videre til en finalerunde. Fra 2008 til 2012 og i 2020 var alle filmer sluppet i perioden automatisk med i første runde av avstemningen. Deretter gikk ti filmer videre til neste runde og fem av dem igjen til finalerunden. Mellom 2012 og 2019 var det filmer som hadde hatt et visst antall kinopublikummere som var med i første runde av avstemningen. Av dem gikk fem eller tre til finalerunden. Fra 2021 blir de fem mest sette filmene nominert til prisen.

En forløper til prisen het Folkets filmpris og ble delt ut under Den norske filmfestivalen mellom 2003 og 2006, men ikke som en del av Amandautdelingen. Folkets filmpris ble delt ut til skuespillere i stedet for til filmer.

Avstemningen til Folkets Amanda er blitt arrangert av VG (2007-2012), som før det hadde arrangerte Folkets filmpris, Dagbladet (2013-2016), TV 2 (2017-2018), Filmweb (2019 og 2025) og NRK (2020-2024). De første årene kunne også TV-seerne stemme på finalistene ved hjelp av telefonavstemning under selve Amandautdelingen. 

## Vinnere
### Folkets filmpris

### Folkets Amanda

## Referanser


## Kilder
*
Konstitutionsutskottet

**Konstitutionsutskottet** (**KU**) er en komité i Sveriges riksdag med oppgave å forberede forslag og spørsmål av konstitusjonell og forvaltningsmessig art. KU har også i oppgave å granske statsrådenes tjenesteutøvelse og regjeringens handlinger. KU består av 17 riksdagsmedlemmer, med representanter for alle partiene i Riksdagen og har et sekretariat.

KU ble etablert og virket første gang i forbindelse med Riksdagen i mai 1809, etter den innenrikspolitiske krisen som fulgte av finskekrigen og kong Gustav IV Adolfs avsettelse.

## Eksterne lenker

* Konstitusjonsutskottets nettsider (svensk)
Scottsdale

**Scottsdale** er et navn på flere steder:
* Scottsdale (Arizona), USA
* Scottsdale (Tasmania), Australia
* Scottsdale Reserve, New South Wales, Australia
Den demokratiske republikken Georgia

**Den demokratiske republikken Georgia** (georgisk: საქართველოს დემოკრატიული რესპუბლიკა, *Sakartvelos Demokratiuli Respublika*) ble opprettet den 26. mai 1918 og var den første dannelsen av den moderne republikken Georgia.

Republikken erklærte seg uavhengig av det russiske keiserdømme i kjølvannet av den russiske revolusjon og grenset til Russland, Kubanfolkets republikk og Fjellrepublikken i det nordlige Kaukasus i nord, Det osmanske riket og Den demokratiske republikken Armenia i sør og Den aserbajdsjanske demokratiske republikk i sørøst.

Landets totale areal var 107,600&nbsp;km² &ndash; mens Georgias areal siden 1991 har vært 69,700&nbsp;km², og en befolkning på 2,5 millioner innbyggere. Hovedstaden var Tbilisi, og det offisielle språket var georgisk.

Landet ble uavhengig etter oppløsningen av Den transkaukasiske føderasjon, og ble regjert av det sosialdemokratiske mensjevik-partiet. Den unge staten var ute av stand til å stå imot invasjonen av Den røde armé under den sovjetisk-georgiske krig og ble tvangsinnlemmet i Sovjetunionen som Den georgiske sosialistiske sovjetrepublikk den 25. februar 1921.
Salmonellose hos sau

**Salmonellose** er betegnelsen på en sykdom forårsaket av bakterien Salmonella. Denne artikkelen tar for seg sykdommen slik den arter seg hos sau. Se ellers Salmonellose hos mennesker. 

## Årsak og forekomst
Skyldes forskjellige varianter av salmonellabakterien som invaderer tarmen. Det finnes svært mange varianter, med varierende symptomer.
Husdyr i Norge har lav forekomst av de mest sykdomsfremkallende variantene. Småfugl er ofte bærere av varianter som kan gi sykdom hos både mennesker og dyr, men denne smitteveien er sjelden. Ifølge E. Straiton spres bakterien med rotter og andre gnagere.
Varianten Salmonella diarizonae er en variant som er særs vanlig blant norske sauer uten at den forårsaker sykdom. Den kan imidlertid føre til mild diaré og abort i enkelte flokker enkelte år. Faktorene som utløser dette er ikke kjent.

Salmonella abortusovis er en viktig abortårsak hos sau i andre land, men blir ansett å ikke forekomme i Norge. E. Straiton nevner variantene *[[Salmonella typhimurium|S. typhimurium]]* og *[[Salmonella dublin|S. dublin]]* som sykdomsfremkallende varianter i Storbritannia, i tillegg til S. montevideo som det er sjelden å støte på.

## Symptom
Vanlige symptomer er nedsatt matlyst, kraftig skummende diaré og påfølgende avmagring og uttørring. Lam er de mest mottagelige og dødeligheten hos disse kan være høy. Lammene slutter å die og kan få høy feber.
Andre tegn er abort eller akutt død på grunn av blodforgiftning. 

## Behandling
I forhold til E. coli infeksjoner er salmonellose vanskelig å kurere med antibiotika. Stell og tilførsel av elektrolyttoppløsning for unngå dehydrering er det beste botemiddelet.

## Forebygging
Salmonellainfeksjon er en meldepliktig B-sykdom og import av levende dyr medfører en smitterisiko. Syke dyr bør isoleres og  vaksinering har liten effekt.

## Referanser
ISSF 10 meter viltmål

**10 m viltmål** er en ISSF-skyteøvelse innen grenen viltmål. Øvelsen blir skutt med en luftrifle mot en skive som beveger seg sideveis. Skiva blir trukket tvers over en to meter bred åpning på 10 meters avstand fra skytteren. Skiva blir trukket i en av to mulige hastigheter, sakte eller raskt, hvor den er synlig i henholdsvis 5 eller 2,5 sekunder.
Øvelsen finnes i to forskjellige utgaver: den vanlige utgaven hvor man skyter et antall skudd hvor skiva beveger seg sakte, etterfulgt av samme antall skudd, men med rask hastighet på skiva, og mixed-varianten hvor man skyter like mange skudd mot mål med rask og sakte hastighet, men hvor rekkefølgen er ukjent for skytteren.
Øvelsen består av 30 skudd i hver hastighet for herrer i den regulære utgaven, og 20 skudd i hver hastighet for damer. Mixed-utgaven består av 40 skudd for alle skyttere.
Mennenes regulære utgave av øvelsen erstattet 50 m løpende viltmål på det olympiske programmet fra 1992, men etter lekene i 2004 ble den igjen tatt av programmet, noe som gjør at viltmålsskytterne ikke har noen olympisk øvelse i det hele tatt . 

## Referanser
Anna Charlier

**Anna Albertina Constantia Charlier** (/**ʃalje**/) (født 25. juli 1871 i Åby, Gråmanstorp i Sverige, død 1949) var en svensk kvinne, husket for å ha vært forlovet med Nils Strindberg, deltager i Ingeniør Andrées ballongferd mot Nordpolen i 1897. Strindberg skrev flere stenograferte brev til Anna Charlier under ekspedisjonens mislykkede forsøk på å nå sivilisasjonen. 

## Liv og virke
### Før ekspedisjonen
Charlier var en av 11 søsken og ble tidlig foreldreløs. Hun var kusinen til astronomiprofessor Carl Charlier.

Hun arbeidet som guvernante og traff Nils Strindberg, som underviste hos en av familiene hun arbeidet for. Hun utdannet seg til konsertpianist og studerte blant annet for konsertpianisten Richard Andersson. I 1902 fortsatte hun studiene i La Chant de Font i Sveits. 

Hun spilte piano, Strindberg fiolin. Anna og Nils ble forlovet 26. oktober 1896, åtte måneder før ekspedisjonen drog mot Svalbard.

### Etter ekspedisjonen
Ekspedisjonen gav ikke lyd fra seg de neste årene og ble antatt å ha endt i katastrofe. Anna emigrerte til USA i 1910 og giftet seg der med læreren Gilbert Henry Conserray Hawtrey. De flyttet i 1914 til England.

Ulla Strindberg – den omkomne Nils Strindberg var hennes onkel – besøkte Anna i Torquay i England i 1947. Hun sa følgende om besøket:

..*«Annas man Gilbert Hawtrey var en underbar människa som på allt sätt försökte hjälpa sin hustru i hennes sorg. Men allt var förgäves. Anna kunde inte glömma.»*

Annas hjem var fylt av ungdomsportretter av den forsvunne Strindberg.
 
I 1930, da restene av ekspedisjonen ble funnet, var Anna tilfeldigvis i Sverige. Ute av stand til å bli i landet, sendte hun en krans til sin tidligere forlovedes begravelse. En stund etterpå fikk hun per post Nils Strindbergs brev fra dødsmarsjen over ishavet. Det var Tore Strindberg – bror til Nils – som sendte dem etter at stenogrammene var tolket.

Da hun døde i 1949, etterlot hun seg detaljerte anvisninger for hva som skulle skje etter hennes død. Kroppen hennes ble bisatt på en kirkegård i Torquay. (Hennes mann ble senere gravlagt ved siden av henne.) Hjertet hennes ble tatt ut av kroppen, plassert i et sølvskrin og begravet nær urnen med Strindbergs aske. Alle hennes instruksjoner ble fulgt.

Annabreen, en isbre på Amsterdamøya, er oppkalt etter Anna Charlier.

## Anna Charlier i fiksjon
* I filmen Ingenjör Andrées luftfärd ble Anna Charlier spilt av Lotta Larson. 
* Anna Charlier er en av hovedpersonene i romanen Anna`s book av George MacBeth (London 1983).

## Referanser


## Kilder
* Martinsson, Tyrone:Nils Strindberg, En biografi om fotografen på Andrées polarexpedition, Lund 2006.

## Eksterne lenker
* Podcast fra Sveriges radio med intervju av Tyrone Martinsson om Nils Strindberg og Anna Charlier (047 Vetandets Värld 2006-12-25) http://swedb.podhead.net/pod/pod_progalfa$programmer.QueryViewByKey?P_ID=3611&Z_CHK=4812
Siri Sande

**Siri Sande** (født 27. september 1943 i Fredrikstad) er en norsk professor i arkeologi.

Hun er dr.philos. og har hovedsakelig  jobbet med romersk kunst og arkitektur. Sande tok på 1980-tallet del i utgravninger av Castor og Pollux-templet på Forum Romanum i Roma. 

Hun var fra 1975 universitetslektor ved Universitetet i Oslo, og fra 1996 professor i klassisk arkeologi. Hun var bestyrer for Det norske institutt i Roma 2003–07 der hun var amanuensis 1983–90.

Siri Sande er datter av forfatteren Jakob Sande (1906–67).
## Utgivelser
*
## Referanser

## Eksterne lenker
ISSF 50 meter viltmål

**50 m viltmål** eller **50 m løpende villsvin** er en ISSF-skyteøvelse innen grenen viltmål. Øvelsen blir skutt med en rifle i kaliber .22 Long Rifle mot en skive forestillende et villsvin som beveger seg sideveis. Skiva blir trukket tvers over en 10 meter bred åpning på 50 meters avstand fra skytteren. Øvelsen var ment å skulle være en erstatning for 100 m løpende hjort og kom med på OL-programmet i 1972. Selv om den ble erstattet av luftrifle-versjonen 10 m viltmål i 1992 blir det fremdeles konkurrert i øvelsen under verdensmesterskap og kontinentale mesterskap. 

På samme måte som i 10 m viltmål er det en vanlig utgave og en mixed utgave av øvelsen. I begge tilfellene blir halvparten av skuddene skutt mot en skive som beveger seg sakte (skiva er synlig i 5 sekunder) og den andre halvparten mot en skive som beveger seg raskt (skiva er synlig 2,5 sekunder). Dette tilsvarer hastigheter på 2 og 4&nbsp;m/s, eller vinkelhastigheter i forhold til skytteren på omtrent 1.15-2.3 grader per sekund (0.02-0.04 rad/sek).

Forskjellen er bare at i mixed-utgaven vet ikke skytteren på forhånd om skiva kommer til å bevege seg sakte eller raskt.

## Eksterne lenker
* Introduksjon til øvelsen
* Forklaring av øvelsen
* Championships
Almadraba

**Almadraba** (spansk) er betegnelsen på det tradisjonsrike fiske etter tunfisk som 6 måneder i året foregår i Atlanterhavet, utenfor Gibraltarstredet.

Fønikerne startet dette fisket for ca. 2&nbsp;500 år siden, og anvendte en fangstmetode som var kjent fra Middelhavet. Mange båter er utplassert over et stort område, med fiskegarn montert i et labyrint-system mellom båtene. Når fisken går inn i garnsystemet, blir den ledet inn på et lite område. Her går fangstmenn i garnene og slår fisken i hjel før den tas om bord i båtene.

Flere byer i Andalucía på den spanske sørvestkysten har hatt fiske etter tunfisk som et viktig næringsgrunnlag; Cádiz, Conil, Barbate, Zahara de los atunes og Tarifa. 

På 1980-tallet ble det fisket 3-4&nbsp;000 tunfisk hvert år, mens det etter 2005 har blitt fanget ca. 1&nbsp;000 dyr årlig.
Aberdeen Angus

**Aberdeen Angus** er en kjøttferase utviklet i Skottland, i området rundt Aberdeen. Det er ført stambok over rasen siden 1856. Rasen er svart og kollet. Det finnes også røde dyr.
Kjøttet er spesielt godt marmorert og mørt når dyra når 15 måneder. Som kyr er rasen nøysom og blir lett feit.

## Norge
Aberdeen angus ble introdusert i Norge på 1950-tallet. Det formidles i dag oksesæd gjennom GENO til interesserte bønder. Det ble for 2006–2008 årlig registrert cirka 1000 insemineringer med aberdeen angus. Norsk Angus-forening har per 2007 i overkant av 100 medlemmer.

## Referanser


## Eksterne lenker
* Norsk Angus-forening
* Geno
Arne Finborud

**Arne Finborud** (født 17. februar 1941 i Øyer) er en norsk journalist. Han arbeidet i *[[Dagbladet]]* fra 1969 til 2003, deretter som frilanser. Han er utdannet cand.philol. fra Universitetet i Oslo 1969 med statsvitenskap grunnfag, norsk mellomfag og historie hovedfag. 

Han var landssekretær i Norges Unge Venstre i 1965 og nestformann 1967–1968, samt president i Norges Liberale Studentforbund 1966–1967. I *Dagbladet* var han journalist, kommentator og lederskribent, leder av politisk avdeling i mange år og avisens første New York-korrespondent 1974–1977. Han var redaksjonssekretær fra 1979. Formann i redaksjonsklubben 1972–1973, styremedlem i Dagbladets Stiftelse 1984-1996 og styremedlem i Dagbladet A/S 1982–1984. Finborud har skrevet artikler i forskjellige bøker og tidsskrifter. 

Som pensjonist arbeidet han tre dager i uken som støttekontakt i voksenpsykiatrien i kommunen til han fylte 76 år.

I omtalen av Arve Solstad i Norsk biografisk leksikon framhever Hans Fredrik Dahl Finborud sammen med Gudleiv Forr, Per Vassbotn og Andreas Hompland som journalister som «gjorde Dagbladet til landets ledende politiske organ».

## Referanser
Britta Heidemann

**Britta Heidemann** (født 22. desember 1982 i Köln) er en tysk fekter som konkurrerer med kårde. Hun opplevde sin største triumf under OL 2008 i Beijing, der hun slo rumenske Ana Maria Brânză i finalen, bare minutter før landsmannen Benjamin Kleibrink tok gull i herrenes florett.

Hennes største prestasjon før dette var en gullmedalje under VM 2007. Under OL 2004 i Athen tok hun sølv i lagkonkurransen sammen med sine lagvenninner Claudia Bokel og Imke Duplitzer. Heidemann bor og studerer i Köln.

## Referanser


## Eksterne lenker
* 
* 
*
George MacBeth

**George Mann MacBeth** (født 19. januar 1932 i Shotts i Lanarkshire, død 16. februar 1992 i Tuam i County Galway) var en skotsk poet og romanforfatter.

Han var født i Shotts, Lanarkshire, men da han var tre år gammel, flyttet familien til Sheffield, hvor han fikk sin skolegang før han siden fortsatte til Oxford. Etter at han var uteksaminert derfra i 1955, fikk han jobb i BBC Radio, hvor han laget radioprogrammer om poesi til 1976, da han sluttet for å bli forfatter. Da giftet han seg også første gang og fikk en sønn. Han skrev en rekke thrillere om spionen Cadbury. Han skrev også dikt, særlig mot slutten av sitt liv etter at han var blitt syk. Han døde i Tuam, County Galway, Irland, hvor han hadde bodd med sin andre kone, som han hadde to barn med.

## Referanser


## Eksterne lenker
* Book Rags
Svømming under Sommer-OL 2008 – 200 meter brystsvømming kvinner

Øvelsen **200 meter brystsvømming damer** ved Sommer-OL 2008 fant sted fra 13. til 15. august i Beijing nasjonale vannsportsenter.

Kvalifikasjonskravene var 2.28,20 (A-krav) og 2.33,40 (B-krav).

Sara Nordenstam representerte Norge og tok bronsemedaljen med ny europeisk rekord.

## Resultater

### Heat

### Semifinaler

#### Semifinale 1

#### Semifinale 2

### Finale

## Referanser
.30-378 Weatherby Magnum

**.30-378 Weatherby Magnum** er en patron for rifle.

Den ble utviklet av Weatherby i 1959 for United States Army, men var en villkatt frem til 1996. Den er basert på en nedstrupet .378 Weatherby Magnum som igjen er basert på .460 Weatherby Magnum hylsa. 

.30-378 Weatherby Magnum er en langdistansepatron. Det er den kraftigste - energimessig - .30 kaliber produksjonspatronen som er tilgjengelig.

## Referanser


## Se også
*Liste over patrontyper
Anders Bye (forfatter)

**Anders Eiel Bye** (1933–2009) var en norsk forfatter og dramatiker. Han debuterte i 1958 med novellesamlingen *Vår unge glede*. Senere kom blant annet firebindssyklusen om kvinnen *Sara* (1973–79), *Mannen som ville bli menneske* (1982), *Hyggepianisten* (1985) og *Ute* (1998). 

Han skrev også flere skuespill for scene og TV, blant annet ble *Freden, friheten, kjærligheten og alle sammen* oppført på Nasjonalteatret.  

Han var gift med Birgitta Andersson og de har sønnen Matti Bye sammen, Bye var senere i noen år gift med skuespilleren og modellen Julie Ege.

## Bibliografi
* 1958: *Vår unge glede*
* 1961:*Drøm om hverandre*
* 1966: *Ingenting å gråte over*
* 1968: *Freden, friheten, kjærligheten og alle sammen* (teaterstykker)
* 1973: *Sara 1:* *Omkring Sara*
* 1976: *7 spill* (teaterstykker)
* 1977: *Sara 2:* *Sara og Iversen*
* 1978: *Sara 3:* *En eventyrer bekjenner*
* 1979: *Sara 4:* *Rondo*
* 1981: *Et liv for to / Enge* (teaterstykker)
* 1982: *Mannen som ville bli menneske*
* 1985: *Hyggepianisten*
* 1998: *Ute*
* 2003: *Omkring Sara*

## TV
**Alltid noe trist og deprimerende* (Fjernsynsteatret, sesong 1969/1970)
**Smilet* (Fjernsynsteatret, 1971)

## Referanser

## Eksterne lenker
* Artikkel om Anders Bye i Drammens Tidende 25. juni 2009
Flatvaddalen

**Flatvaddalen** eller **Giklingdalen** er en fjelldal i Sunndal kommune på Nordmøre i Norge.

Flatvaddalen/Giklingdalen er en typisk hengedal skapt av en sidegren av inlandsisen i siste istid. Den går i nord-sørlig retning mellom den kjente Innerdalen i nord og Sunndalen i sør. På blidet ser man hvordan den henger ca. 900 meter over dalbunnen i Sunndalen. 

Dalen var tidligere en ofte benyttet setervei mellom Sunndalen og Innerdalen.  

Fra gården Gikling leder en sti opp til dalen. Stier leder også opp til dalen fra forskjellige gårder opp gjennom Sunndalen. Nord i dalen ligger Giklingdalshytta til Norsk Tindeklub.

Turen gjennom Flatvaddalen/Giklingdalen er idag en populær tursti som tar 6-8 timer.

## Navn
Dalen har lenge hatt to navn og på Sunndal-siden har Flatvaddalen vært vanligste navn, mens på andre siden av dalen har Giklingdalen vært vanligst.

I 1996 ble Giklingdalen ved en feil avslått av Kartverket i en navnesak og navnet tatt ut av kartene. Kartverket opplyste i 2019 at  hovedformålet i 1996 var å få inn navnet Flatvaddalen og ikke å velge mellom to navn. 4. juni 2019 fikk Giklingdalen tilbake status som godkjent navn av Kartverket. 21. august 2019 vedtok politikerne i Sunndal å foreslå for Kartverket at navnene Giklingdalen og Flatvaddalen skulle være sidestilte. Kartverket har fulgt opp dette vedtaket i sitt faktaark for dalen.
### Etymologi
#### Gikling
*Gikling* er et gårdsnavn i Romfo sogn i Sunndal og kommer av *geitaklinga*. Geitaklinga er sammensatt av genitiv flertal av dyrenavnet *geit* og *klinga* er en sideform av kringla som betyr krets eller ring og i navn brukes om noe avrundet for eksempel en høyde som stikker frem i en bue. Det er mulig *klinga* i gårdsnavnet kommer  av Klingfjellet som ligger nærmest overfor gården.
#### Flatvad
*Flatvad* er et gårdsnavn i Romfo sogn i Sunndal som kommer av *Flatavað* som antagelig betyr enten et grunt vadested eller et vadested hvor bunden er jevn.

## Referanser
Flytende naturgass

**Flytende naturgass**, på engelsk *liquefied natural gas* (LNG), er naturgass som hovedsakelig består av metan, men også noe etan samt andre hydrokarboner og nitrogen. For at gassen skal kondensere må den kjøles til under -160°C. Volumet reduseres da rundt 600 ganger, og muliggjør effektiv transport og lagring. Det globale markedet for LNG vokser raskt, og nådde i 2021 om lag 400 millioner tonn. Målt som andel av total gasskonsum utgjorde LNG-handel 13 % per 2022, og de tre største eksportørene av flytende naturgass var Australia, Qatar og USA.

## Bruk

LNG blir hovedsakelig benyttet for å forenkle frakt av gass over store avstander. Dette gjøres i spesialbygde gasstankskip. På ankomstterminalene regasifiseres LNGen og sendes inn i gassrørnettet eller til lokal industri eller gasskraftverk. Mindre mengder LNG kan også distribueres videre med tankbiler til lokale brukere, for eksempel gassdrevne skip eller kjøretøy.

## Produksjon

### LNG-produksjon i Norge
På Melkøya ved Hammerfest finnes Europas eneste storskalaanlegg for produksjon av LNG. Gassen kommer fra Snøhvitfeltet i rørledning, og LNG skipes ut til kunder i Spania og USA. Operatør for anlegget er Equinor.

Det finnes også mindre produksjonsanlegg på følgende steder:
* Kollsnes (Gasnor)
* Snurrevarden på Karmøy (Gasnor)
* Risavika (Skangass) 

## Transport

Gassen fraktes i spesialbygde gasstankskip og i tankbiler.

## Se også
*Naturgass
*LPG
*Diesel
*Parafin
*Bensin

## Referanser
Houhai

**Houhai** (kinesisk: 后海; pinyin: *Hòu hǎi*, *bakre sjø*) er en innsjø i den indre by i Beijing, en av de tre Shichahai-sjøene. Det er et populært sted på grunn av de omliggende restauranter, barer og kaféer.
Buzuluk (andre betydninger)

**Buzuluk** kan vise til:

* Buzuluk — en by i Russland
* Buzuluk (Samara) — elv i Russland, sideelv til Samara (i Volgas nedbørfelt)
* Buzuluk (Khopjor) — elv i Russland, sideelv til Khopjor (i Dons nedbørfelt)
Ossetia

**Ossetia** (på ossetisk Ирыстон, *Iryston*, eller *Ironistan*; «Ossetia» kommer av georgisk ოსეთი, *Oseti*, via russisk Осетия, *Osetija*) er en region i Kaukasus, som politisk deles i det georgiske, men separatistiske Sør-Ossetia sør for Store Kaukasus og det russiske Nord-Ossetia nord for Store Kaukasus.

Området består av trange pass- og elvedaler omkring det iskledde Kazbek; kun på nordsiden, ned mot Terek, er jordbruk mulig. Darielpasset, som også kalles for «Kaukasus port» gjennom Kaukasus fra Vladikavkaz til Tbilisi, går gjennom Ossetia. Den beboelige delen av området er ca. 2&nbsp;750 kvadratkilometer. Befolkningen domineres av ossetere, som snakker ossetisk. Ossetisk er et iransk språk som er beslektet med pashto.
Katrin Olsen

**Katrin Olsen** (født 5. januar 1978 i Tórshavn) er en færøysk roer som internasjonalt representerer Danmark. Hun deltar i lettvektsklassen. Hun driver også på med turn. Olsen er utdannet cand.med., har arbeidet som lege ved flere sykehus, og bor i Kongens Lyngby ved København.

## Meritter
Olsen har representert Københavns Roklub etter at hun flyttet til Danmark i 1999, og begynte å trene med det danske landslaget i 2002. Hun har tidligere rodd sammen med Katrin Rubek Nielsen.

Olsen kom på andreplass i verdenscupen i roing i 2005 og 2006.

I kvalifikasjonen for roing under sommer-OL 2008 (lettvekt, dobbeltsculler) i Beijing, lå Olsen og Juliane Rasmussen lenge an til å komme på en tredjeplass etter Japan, men endte på en andreplass, og var dermed klar for semifinalen. De gikk imidlertid ikke videre fra semifinalen, hvor de kom på en fjerdeplass, da man må være blant de tre beste for å gå til finalen. Katrin Olsen var den første færøyingen som deltok i et OL-mesterskap. Trener var Vagn Nielsen.

## Referanser


## Eksterne lenker
*
Buzuluk (Khopjor)

**Buzuluk** (russisk: Бузулу́к) er ei elv i Volgograd oblast i Russland. Den er ei sideelv til Khopjor. Elva er 314 kilometer lang, og har et nedbørfelt på . Elva har sine kilder på de aller vestligste delene av Volgaplatået. Under tørre perioder tørker de øvre delene av elva helt inn.

Ved Buzuluk ligger byen Novoanninskij og den bymessige bosetningen Kikvidze.

## Referanser
Hengedal

En **hengedal** eller **hengende dal** er en dal som slutter mot en dypere dal på dennes ene side.

En hengedal har ofte blitt skapt av at en mindre isbre har flytt ut i en større. Den større isbreen har skapt en U-dal som den hengende dalen munner ut i og da begge isbreens overflate fra begynnelsen hadde samme høyde, ser det ut som om den mindre dalen "henger" over hoveddalen. Dersom en hardere bergart ligger over en løsere, vil forskjellen i høyde mellom dalbunnen i den hengende dalen og hovedalen øke med tiden. Ofte dannes fosser i eller nær den hengende dalens munning.

## Referanser


## Eksterne lenker
*
Tsjir

**Tsjir** er ei elv i Rostov og Volgograd oblast i Russland. Den er ei høyre sideelv til Don, og er 317&nbsp;km lang, med et nedbørfelt på 9580&nbsp;km².
Elveblindhet

**Elveblindhet** (*onchocerciasis*) er den nest vanligste smitteoverførte årsaken til blindhet på verdensbasis. Den vanligste er trakom. 

Elveblindhet forårsakes av *Onchocerca volvulus*, en rundorm som overføres fra en smittet person til en ny person via knottbitt når den er på larvestadiet. Det dannes knuter under huden som inneholder voksne ormer. Disse gir liv til nye larver som spres til hele kroppen – også øynene – og forårsaker intens kløe. Når ormene dør, utløses en kraftig immunsystemrespons som kan ødelegge omkringliggende vev. Hvis dette skjer i øyet, kan det forårsake blindhet.

Elveblindhet behandles med medikamentet ivermectin.

Omtrent 18 millioner mennesker er i dag infisert av parasitten, og av disse har rundt 300&nbsp;000 irreversibel blindhet.

## Se også
* Trakom
* Grønn stær
* Grå stær

## Referanser
Krisztina Egerszegi

**Krisztina Egerszegi** (født 1974) er en tidligere ungarsk svømmer. Hun ble tidenes yngste kvinnelige OL-vinner i svømming da hun vant 200 meter rygg under OL 1988 i en alder av 14 år og 41 dager. Denne rekorden ble slått i 1992 av japanske Kyoko Iwasaki.

I løpet av tre OL vant hun fem individuelle gullmedaljer, deriblant tre gull i samme øvelse (200 meter rygg). Bare en annen svømmer har prestert å vinne den samme øvelsen i tre OL på rad, Dawn Fraser.

## Referanser


## Eksterne lenker
*
Pieter van den Hoogenband

**Pieter van den Hoogenband** (født 1978) er en nederlandsk tidligere svømmer som fra 1998 tilhørte verdenseliten i frisvømming. Han fikk sitt gjennombrudd i Sommer-OL 1996 i Atlanta der han tok 4.-plass i både 100 og 200 meter frisvømming. I Sommer-OL 2000 vant han gull både på 100 og 200 meter fri. I tillegg svømte han inn til bronse på 50 meter fri. Sammen med det nederlandske laget vant han også bronse i 4 x 200 meter fri. I Sommer-OL 2004 i Aten vant han OL-gull på 100 meter fri og svømte inn til sølv på 200 meter fri. Han var også med på laget som tok sølv på 4 x 100 meter fri.

## OL-medaljer
*  2000  Sydney -  **Gull** i svømming, 100 meter fri menn  Nederland
*  2000  Sydney -  **Gull** i svømming, 200 meter fri menn  Nederland
*  2004  Athen -  **Gull** i svømming, 100 meter fri menn  Nederland
*  2004  Athen -  Sølv i svømming, 200 meter fri menn  Nederland
*  2004  Athen -  Sølv i svømming, 4 x 100 meter fri menn  Nederland
*  2000  Sydney -  Bronse i svømming, 50 meter fri menn  Nederland
*  2000  Sydney -  Bronse i svømming, 4 x 200 meter fri menn  Nederland

## Referanser


## Eksterne lenker
*
Bernt

**Bernt** og **Bernd** er mannsnavn som har opprinnelse som en kortform av *Berend*, den lavtyske formen av *[[Bernhard]]*. Dette navnet er dannet av de gammelhøytyske ordene *bero*, «bjørn», og *harti*, «sterk».

Det finske navnet **Pentti** kan være en form av *Bernt* eller en form av *[[Benedict]]*.

## Utbredelse
*Bernt* var et populært navn på norske guttebarn i 1870-årene.

|}

## Kjente personer med navnet
Personene i listen er ordnet kronologisk etter fødselsår.
* Bernt Støylen (1858–1937), norsk salmedikter
* Bernt Balchen (1899–1973), norskamerikansk flypioner
* Bernt Evensen (1905–1979), norsk skøyteløper
* Bernt Hagtvet (f. 1946), norsk statsviter
* Bernd Eichinger (1949–2011), tysk filmprodusent
* Bernt Rougthvedt (f. 1956), norsk biograf
* Bernd Schuster (f. 1959), tysk fotballtrener
* Jordan Bernt Peterson (f. 1962), forfatter, kanadisk klinisk psykolog og professor i psykologi ved Universitetet i Toronto

## Referanser


## Eksterne lenker
*
Senaid Kobilica

**Senaid Kobilica** (født 17. januar 1974 i Zenica i Bosnia) er sjefsimam for Det Islamske Fellesskap i Bosnia og Hercegovina, noe han har vært siden 1999 da han kom til Norge. Han ble valgt som leder av paraplyorganisasjonen Islamsk Råd Norge i 2007, hvor han satt frem til 2013, da Mohammad Bouras ble valgt til ny leder.

Kobilica lærte arabisk, tyrkisk og engelsk da han gikk på videregående skole i Sarajevo, 70 km fra hjemstedet Zenica. Etter fullført videregående skole fikk han stipend til å studere islam i Islamabad i Pakistan. Etter fem år tok han mastergrad i islamske studier ved International Islamic University.

Senaid Kobilica er bosatt i Moss.

## Referanser
Cowcaddens

**Cowcaddens** er et område i den skotske byen Glasgow. Området ligger nært sentrum og er avgrenset av Garnethill i sør og Townhead i øst.

Bygningene i området er for en stor del blokkbebyggelse bygget opp av myndighetene etter andre verdenskrig, før dette var området preget av flere fabrikker og eldre murhus.  Fra 1957 til 2006 hadde TV-kanalen STV hovedkontoret sitt i området og Glasgow Caledonian University har sitt universitetsområde i Cowcaddens. Området er betjent av Cowcaddens undergrunnsstasjon.

## Referanser
Inge de Bruijn

**Inge de Bruijn** (født 1973) er en tidligere nederlandsk svømmer som har vunnet fire olympiske gullmedaljer i løpet av karrieren.

Hun debuterte i VM 1991, der hun var med på stafettlaget som tok bronse på  fri.

Året etter fikk De Bruijn sin OL-debut i Barcelona-OL og endte på 8.-plass på 100 meter og . Hun deltok ikke i OL i 1996.

I 1999 vant hun 50 m fri under EM, og året etter, etter å ha satt flere verdensrekorder på 50 m fri, deltok hun i OL i Sydney. Her vant hun 50 og  fri, samt  butterfly, og satte samtidig verdensrekord i alle tre øvelsene. Hun vant i tillegg en sølvmedalje med det nederlandske laget på  stafett.

Under OL 2004 i Athen forsvarte hun tittelen på 50 m fri, og tok sølv på 100 meter. I tillegg tok hun to bronsemedaljer: en på  butterfly, samt en på  fri.

De Bruijn bor i Eindhoven og har tidligere trent i Portland, Oregon. Hun la opp som svømmer i mars 2007. Hun svømte for THSC (Tualatin Hills Thunderbolts).

Hun ble kåret til *[[Årets svømmer|Årets svømmer i verden]]* i 2000 og 2001, og *Årets svømmer i Europa* fra 1999 &ndash; 2001 av det amerikanske magasinet *[[Swimming World Magazine]]*.

## Referanser


## Eksterne lenker
*
Hellesjøvann naturreservat

**Hellesjøvann naturreservat** er et innsjø- /våtmarksområde i Aurskog-Høland kommune som ble vernet i 1992 for å sikre et viktig våtmarksområde med vegetasjon, fugleliv og annet dyreliv. Det er fedselsforbud i området fra 1. april til 15. juli, med visse unntak.

Hellesjøvannet er et næringsrikt vann som er omgitt av dyrket mark, beiter og skog. Det er omkring 2 meter på det dypeste. Vannet er spesielt viktig som hekkeområde for fugler som toppdykker, knoppsvane, stokkand, taffeland, sivhøne, sothøne, hettemåke, rørsanger og sivspurv. Svært frodige og kraftige sumpbelter rundt vannet gir gode levevilkår for arter som takrør, dunkjevle, elvesnelle og starrarter.

Hellesjøvannet ble i august 2008 utsatt for massedød av fisk, trolig grunnet akutt oksygenmangel som følge av algevekst.

## Referanser




## Eksterne lenker
* Feltornitologene om fuglelivet ved Hellesjøvann
Beha

**BEHA Fabrikker AS og BEHA Elektro AS** er en norsk produsent av elektriske varmeovner og tidligere produsent av komfyrer, stekeovner, koketopper, bordkomfyrer, kjøleskap, kjøkkenventilatorer og vaskemaskiner. 
 
Bedriften ble stiftet 17. august 1917 av ingeniør Carl Eugene Berg–Hanssen og har hovedkontor og produksjon på Heistad utenfor Porsgrunn. Den het fra starten Berg Hanssen Elektriske Fabrikker, men fra 1923 slo man sammen «BE» og «HA» i navnet Berg-Hanssen og bedriften fikk navnet BEHA. 

Grunnet fordeling av arv ble bediften i 1967 delt, ved at storkjøkkendivisjonen ble utskilt som eget selskap og fikk navnet Beha-Hedo AS.

Bedriften bygget i 1973 en ny fabrikk på Heistad utenfor Porsgrunn for produksjon av varmeovner mye pga. store kontrakter med AEG-konsernet og senere også kontrakter for blant annet produksjon av komfyrer for Elto/Asko. Etter en omfattende utbygging ble hele bedriften flyttet til Heistad i 1988 og bedriftens gamle produksjonsanlegg i Porsgrunn sentrum utgjør i dag BEHA-kvartalet. 

Frem til 2007 produserte BEHA sine «Ambassadør»-komfyrer i Norge. Produksjonen av stekeovner fortsatte frem til 2015. BEHA var den siste norske komfyrprodusenten av en gang 37 produsenter. BEHA var også den siste nordiske hvitevareprodusenten som fortsatt hadde sin produksjon i Norden.

Beha Fabrikker AS og Beha Elektro AS ble 28. mars 2019 solgt til det norske investeringsselskapet Jotunfjell Partners AS. Bedriften hadde fra den ble grunnlagt i 1917 og frem til den ble solgt i 2019 vært i Schanke-familiens eie.

## Referanser


## Eksterne lenker
*
Tabaré Viudez

**Tabaré Uruguay Washington Viudez Mora** (født 8. september 1989 i Montevideo) er en uruguayansk fotballspiller. Han spiller for den italienske klubben AC Milan.

## Eksterne lenker
* 
* Profil på acmilan.com
* Daniel Fonseca om Viudez. ''Acmilan.com''
Dollarmynt (USA)

**Dollarmynten** er en mynt som brukes i Amerikas forente stater og har en verdi på 1 dollar. I motsetning til det man gjerne tror, at det kun er denominasjoner på mindre enn 1 dollar som finnes som mynt, finnes det faktisk en dollarmynt, og det har nesten alltid eksistert en dollarmynt. Den eneste grunnen til at den ikke er i hyppig bruk, er at det også finnes en dollarseddel, som er mye lettere. Ikke minst siden tidligere utgaver av dollarmynten har vært store, tunge og uhåndterlige, og de frem til 1971 gjerne inneholdt gull eller særlig sølv (derav navnet silverdollar). Dollarmynten led ofte av at den var vanskelig å bruke: I tillegg til å være stor og tung, var det òg få salgsautomater som var istand til å motta en dollarmynt som betaling. 

I 1979 kom den første dollarmynten uten edelt metall, den såkalte Susan B. Anthony-dollaren (oppkalt etter kvinnen på forsiden, den første ikke-fiktive kvinnen til å opptre på en amerikansk mynt). Denne ble raskt populær, siden den var mindre enn tidligere dollarmynter, og derfor kunne brukes i salgsautomater. Dessverre tapte den popularitet, fordi den var veldig lik quarter-mynten, noe som førte til at man gjerne brukte den som en quarter, istedenfor den ene dollaren den var verdt. Man sluttet å produsere mynten i 1981, men gjenopptok produksjonen i et år i 1999, før en ny dollarmynt tok plassen dens. 

Dagens dollarmynt kalles gjerne Sacagawea-dollaren, etter kvinnen som er avbildet på forsiden. Sacagawea var en indianerkvinne som fulgte med Lewis og Clarks ekspedisjon på 1800-tallet, uten at så veldig mye mer er kjent om henne; hun har likevel klart å bli en del av ekspedisjonens mytos. Denne mynten har blitt populær, men har ikke klart å overta dollarseddelen i bruk. Siden dollarseddelen ikke har blitt avviklet og amerikanerne er mer vant til å bruke den enn mynten, fortsetter de å bruke seddelen fremfor mynten. En milliard mynter er i sirkulasjon, men etter at mynten ble satt i sirkulasjon i 2001, har man ikke sendt nye mynter ut. 

I 2005 ble det vedtatt at man skulle lage et sett med dollarmynter for å hedre *alle* USAs tidligere presidenter (en avgjørelse som også var påvirket av 50 State Quarters' suksess). Hvert år skal fire av USAs presidenter hedres med en mynt, i den rekkefølgen de var president. Den første mynten, til minne om George Washington, ble utgitt i 15. februar 2007. 

Dagens sirkulerende mynter har disse benevnelsene: 0,01, 0,05, 0,10, 0,25, 0,5 og 1 dollar. Minne- og barremynter er også blitt preget. Alle myntene blir produsert av United States Mint. Deretter blir de solgt til Federal Reserve, banken som er ansvarlig for å sette myntene i sirkulasjon og ta dem tilbake etter landets økonomiske situasjon.
Lester Bird

**Lester Bryant Bird** (født 21. februar 1938 i New York, død 9. august 2021) var en antiguansk politiker. Han var leder for Antigua Arbeiderparti (ALP) fra 1971 og statsminister fra 1994 til 2004. Han var sønn av Vere Bird, som også var statsminister.

Bird ble statsminister etter valget i 1994. Hans regjering ble gjenvalgt i 1999. Antigua arbeiderparti tapte for United Progressive Party (UPP) valget i 2004. Birds parti mistet åtte seter i parlamentet og Baldwin Spencer ble den nye statsministeren i landet. Bird fortsatte som leder i Antigua arbeiderparti til tross for at hans parti tapte valget.

## Referanser
Pietro Badoglio

**Pietro Badoglio** (1871–1956) var en italiensk general og politiker. Han var landets statsminister i to regjeringer i en sammenhengende periode fra 25. juli 1943 til 18. juni 1944. Badoglio var medlem av fascistpartiet i Italia og kommanderte sitt lands tropper under den italienske diktatoren Benito Mussolini i Den italiensk-abessinske krig. På grunn av sine fortjenester ble han utnevnt til hertug av Addis Abeba.

24. juli 1943, etter at Italia hadde lidt flere nederlag i andre verdenskrig, kalte Mussolini sammen Det store fascistiske rådet, som vedtok mistillit mot Mussolini. Neste dag ble *[[Duce|Il Duce]]* fjernet fra regjeringen av kong Viktor Emanuel III og arrestert. Badoglio ble utnevnt til Italias statsminister, og mens forvirring hersket i landet, undertegnet han til slutt en avtale om våpenhvile med de allierte. Da dette ble offentlig kjent, falt Italia ut i kaos. Kongen og Badoglio flyktet fra Roma, hvor hæren ble etterlatt uten ordrer.

Senere erklærte Badoglio og kongedømmet Italia krig mot Tyskland på Malta 13. oktober. Badoglio fortsatte imidlertid ikke lenge som statsminister, ettersom verdensopinionen på dette tidspunktet ønsket en ikke-fascist som regjeringssjef. I 1944 ble han etterfulgt av Ivanoe Bonomi fra Det demokratiske arbeiderpartiet.

Italia hadde et begrenset rettsoppgjør etter krigen og ikke noe tilsvarende Nürnbergprosessene. For de fleste italiere overskygger den tyske okkupasjonen 1943-1945 de foregående årene med fasciststyre.Pietro Badoglio var oppført som en av de ledende krigsforbryterne hos de allierte inntil han signerte våpenhvile i 1943. Siktelsen mot Badoglio ble lagt bort etter våpenhvilen.

## Referanser